ระเบียบกระทรวงแรงงานระเบียบกระทรวงแรงงานว่าด้วยการจ่ายเงินกองทุนเงินทดแทนเป็นเบี้ยประชุมค่าพาหนะ ค่าเบี้ยเลี้ยงค่าเช่าที่พัก และค่าใช้จ่ายอย่างอื่นของกรรมการ กรรมการการแพทย์และอนุกรรมการพ.ศ. ๒๕๕๓ โดยที่เป็นการสมควรปรับปรุงหลักเกณฑ์เกี่ยวกับการจ่ายเงินกองทุนเงินทดแทนเป็นเบี้ยประชุมค่าพาหนะ ค่าเบี้ยเลี้ยง ค่าเช่าที่พัก และค่าใช้จ่ายอย่างอื่นของกรรมการกรรมการการแพทย์ และอนุกรรมการให้เหมาะสมยิ่งขึ้นอาศัยอำนาจตามความในมาตรา๖ และมาตรา ๔๓ แห่งพระราชบัญญัติเงินทดแทน พ.ศ. ๒๕๓๗ รัฐมนตรีว่าการกระทรวงแรงงาน จึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกระทรวงแรงงานว่าด้วยการจ่ายเงินกองทุนเงินทดแทนเป็นเบี้ยประชุม ค่าพาหนะ ค่าเบี้ยเลี้ยงค่าเช่าที่พัก และค่าใช้จ่ายอย่างอื่นของกรรมการ กรรมการการแพทย์ และอนุกรรมการพ.ศ. ๒๕๕๓ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบกระทรวงแรงงานและสวัสดิการสังคมว่าด้วยการจ่ายเงินกองทุนเงินทดแทนเป็นค่าเบี้ยประชุมและค่าใช้จ่ายอื่นของกรรมการพ.ศ. ๒๕๓๗บรรดาระเบียบข้อบังคับ และคำสั่งอื่นใดที่ขัดหรือแย้งกับระเบียบนี้ ให้ใช้ระเบียบนี้แทนข้อ๔ การจ่ายเบี้ยประชุมกรรมการ และกรรมการการแพทย์ให้ถือปฏิบัติ ดังนี้(๑)เบี้ยประชุมเป็นรายเดือนให้ได้รับเบี้ยประชุมเฉพาะในเดือนที่มาประชุม(๒)อัตราเบี้ยประชุมให้เป็นไปตามบัญชีท้ายระเบียบนี้ข้อ๕ การจ่ายเบี้ยประชุมอนุกรรมการ ให้ถือปฏิบัติดังนี้(๑)เบี้ยประชุมเป็นรายครั้งเฉพาะครั้งที่มาประชุมแต่ให้ได้รับเบี้ยประชุมเดือนละไม่เกินสองครั้ง(๒)อัตราเบี้ยประชุมให้เป็นไปตามบัญชีท้ายระเบียบนี้ข้อ๖ การเบิกจ่ายค่าใช้จ่ายในการเดินทางมาประชุมของกรรมการกรรมการการแพทย์ และอนุกรรมการที่มิใช่ข้าราชการ พนักงานราชการหรือลูกจ้างของสำนักงานประกันสังคมให้ได้รับค่าใช้จ่ายในการเดินทางมาประชุมเป็นเงินเหมาจ่ายคนละหนึ่งพันบาทต่อครั้งข้อ๗ ค่าใช้จ่ายอย่างอื่นให้เบิกจ่ายตามหลักเกณฑ์และวิธีการของทางราชการข้อ๘ การเบิกจ่ายค่าพาหนะ ค่าเบี้ยเลี้ยงและค่าเช่าที่พักให้ถือปฏิบัติตามหลักเกณฑ์และวิธีการของทางราชการสำหรับผู้ที่มิใช่ข้าราชการพนักงานราชการ หรือลูกจ้างของทางราชการให้ถือตามอัตรา ดังนี้(๑)ประธานกรรมการ และประธานกรรมการการแพทย์ในอัตราข้าราชการพลเรือนสามัญตำแหน่งประเภทบริหารระดับสูงหรือเทียบเท่า(๒)กรรมการ และกรรมการการแพทย์ในอัตราข้าราชการพลเรือนสามัญตำแหน่งประเภทบริหารระดับต้นหรือเทียบเท่า(๓)ประธานอนุกรรมการในอัตราข้าราชการพลเรือนสามัญตำแหน่งประเภทบริหารระดับต้นหรือเทียบเท่า(๔)อนุกรรมการ ในอัตราข้าราชการพลเรือนสามัญตำแหน่งประเภทวิชาการระดับชำนาญการพิเศษหรือเทียบเท่าข้อ๙ ให้เลขาธิการสำนักงานประกันสังคมรักษาการตามระเบียบนี้ประกาศ ณ วันที่ ๒๗ตุลาคม พ.ศ. ๒๕๕๓เฉลิมชัย ศรีอ่อนรัฐมนตรีว่าการกระทรวงแรงงานบัญชีแนบท้ายอัตราเบี้ยประชุม[๒]ประเภทเบี้ยประชุม๑. คณะกรรมการประธานกรรมการกรรมการ๒. คณะกรรรมการการแพทย์ประธานกรรมการกรรมการ๓. คณะอนุกรรมการประธานอนุกรรมการอนุกรรมการเดือนละ ๑๐,๐๐๐ บาทเดือนละ ๘,๐๐๐ บาทเดือนละ ๑๐,๐๐๐ บาทเดือนละ ๘,๐๐๐ บาทครั้งละ ๒,๕๐๐ บาทครั้งละ ๒,๐๐๐ บาทระเบียบกระทรวงแรงงานว่าด้วยการจ่ายเงินกองทุนเงินทดแทนเป็นเบี้ยประชุม ค่าพาหนะ ค่าเบี้ยเลี้ยง ค่าเช่าที่พักและค่าใช้จ่ายอย่างอื่นของกรรมการ กรรมการการแพทย์ และอนุกรรมการ (ฉบับที่ ๒) พ.ศ.๒๕๕๗[๓]ปณตภร/ผู้จัดทำ๑๑ เมษายน ๒๕๕๗[๑] ราชกิจจานุเบกษาเล่ม ๑๒๗/ตอนพิเศษ ๑๓๘ ง/หน้า ๓/๓๐ พฤศจิกายน ๒๕๕๓[๒] อัตราเบี้ยประชุมแก้ไขเพิ่มเติมโดยระเบียบกระทรวงแรงงานว่าด้วยการจ่ายเงินกองทุนเงินทดแทนเป็นเบี้ยประชุม ค่าพาหนะ ค่าเบี้ยเลี้ยงค่าเช่าที่พัก และค่าใช้จ่ายอย่างอื่นของกรรมการ กรรมการการแพทย์ และอนุกรรมการ(ฉบับที่ ๒) พ.ศ. ๒๕๕๗[๓] ราชกิจจานุเบกษาเล่ม ๑๓๑/ตอนพิเศษ ๕๗ ง/หน้า ๒/๑ เมษายน ๒๕๕๗